Eksempler: Midtnormal er det geometriske sted for de punkter som har samme avstand til to gitte punkter. Parallelle linjer er det geometriske sted i planet for punktene med en gitt avstand til en rett linje. Sylinder er det geometriske sted i rommet for punktene med en gitt avstand til en rett linje. Vinkelhalveringslinje er det geometriske sted for de punkter som har samme avstand til to linjer som skjærer hverandre. Sirkel er det geometriske sted for punktene med en gitt avstand til et gitt punkt.